<classify> RT walitoa salamu hizo wakati wa ufungaji wa mashindano ya 54 ya taifa ya riadha yaliyofanyika kwa siku tatu kwenye viwanja vya shule za Filbert Bayi Mkuza Kibaha mbele ya Makamu wa Pili wa Rais wa Zanzibar Balozi Seif Ali Idd aliyekuwa mgeni rasmi katika ufungaji huo.Timu ya mkoa wa Mjini Magharibi Zanzibar ilifanikiwa kutetea ushindi wake wa jumla baada ya timu yake ya wanaume na wanawake zote kutwaa ushindi wa kwanza kwa upande wao.Makamu wa Rais wa RT William Kalaghe alisema kuwa wanamshukuru Lowassa kusaidia kufanikisha mashindano hayo na walimuomba Idd kuwapelekea salamu zao za dhati.Kalaghe alisema Lowassa ni mmoja wa watu waliowasaidia sana kufanikisha mashindano hayo, ambayo hufanyika kila mwaka, ambapo mwaka huu yalishirikisha jumla ya mikoa 21 kutok Bara na Visiwani.Naye Katibu Mkuu wa RT akizungumza jana na gazeti hili alisema anamshukuru sana Lowassa kwa kusaidia kufanikisha mashindano hayo kiasi cha RT kutoa zawadi za fedha taslimu kwa washindi.Hatahivyo, Nyambui hakuwa tayari kutaja kiasi alichotoa lakini taarifa kutoka ndani ya RT zilibainisha kuwa ni Sh milioni 40, ambazo kwa ajili ya mashindano hayo na kambi ya timu ya taifa iliyopo Mbulu mkoani Arusha.  <topic>: MICHEZO 